cyanic-selkie/wikianc huggingface dataset:
Elektrovērpšana
Piejaukumi
Papildus nanodiegu īpašības var ietekmēt ar dažādiem piejaukumiem un aktīvajiem materiāliem. Izgatavojot šķīdumu var uzlabot nanodiegu elektriskās īpašības, samazinot to elektrisko pretestību. Viens no šiem piejaukumiem ir PEDOT:PSS (poli(3, 4-etilēndioksitiofēna) polistirēna sulfonāts), kura ietekmē izmainās arī Zēbeka koeficients un termoelektriskās īpašības.
Iekārtas parametri
Ir trīs galvenie iekārtas parametri: spriegums, attālums starp kolektoru un šķīduma padošanas sistēmu un šķīduma padošanas ātrums. Palielinot spriegumu samazinās nanodiegu diametrs. Ir nepieciešams optimāls attālums starp kolektoru un padošanas sistēmu, kurā šķīdinātājs paspēj izžūt. Pie augstiem šķīduma padošanas ātrumiem ir novērojami ieslēgumi un nanodiegu diametru palielināšanās. Izmantojot rotējošo kolektoru ir svarīgs rotācijas ātrums, kas var ietekmēt nanodiegu sakārtojumu. Iegūtos nanodiegus ietekmē arī apkārtējie apstākļi — gaisa mitrums un temperatūra. Lai veiksmīgi iegūtu nanodiegus ir nepieciešams atrast optimālo kombināciju starp iekārtas parametriem un šķīduma īpašībām. Izmantojot neatbilstošus parametrus un šķīdumus var notikt “electrospraying” process, kurā veidojās nevis nanodiegi, bet notiek kolektora krāsošana ar smalka izmēra pilieniem.
Nanodiegu īpašību noteikšana
Lai raksturotu nanodiegu ģeomteriskos izmērus — savstarpējo izkārtojumu un diametru — tiek izmantota skenējošā elektronu mikroskopija (Attēls 3). Ar to var noteikt arī ieslēgumu daudzumu nanodiegus un citu aktīvo nanodaļiņu izkārtošanos diegos. Lai noteiktu nanodiegu īpatnējās elektriskās pretestības ir nepieciešams izmantot sīkstruktūras elektrodus, uz kuriem ir virzīti nanodiegi saskaitāmā daudzumā.
Nanodiegu pielietojumi
Nanodiegu plašo pielietojumu klāstu nodrošina to viegli modificējamās īpašības, augstā tilpuma un virsmas laukuma attiecība, porainā uzbūve un mehāniskā izturība. Nanodiegus ir iespējams iegūt dažādās formās un to izgatavošanai ir nepieciešams neliels daudzums izejmateriālu, taču iegūt nanodiegus lielos daudzumos ir apgrūtinoši un tam ir nepieciešams meklēt risinājumus, piemēram, ir iespējams izmantot vairākas šprices vienlaicīgi, kas paātrina nanodiegu iegūšanas procesu.
Audu inženierija, medicīna
Nanodiegus pielieto audu inženierijā, kurā var tikt nodrošināta audu uzturēšana un to funkciju uzlabošana. Nanodiegi var tikt izmantoti kā pārsēji brūču dzīšanai. Tie var kalpot kā baktēriju barjera. Tie var uzsūkt liekos bioloģiskos šķidrumus un tie var nodrošināt brūces vēdināšanos un pietiekamu ūdens tvaiku caurlaidību. Nanodiegu pārsēji nepielīp pie brūcēm, tos noņemt ir viegli un nesāpīgi. Kā arī šo pārsēju izgatavošana nav dārga. Nanodiegus izmanto arī kosmētikā, piemēram, maskas priekš ādas dzīšanas vai attīrīšanas.
Filtri
Nanodiegi ir izmantoti kā gaisa filtri jau vairāk nekā 10 gadu garumā. To viegli modificējamās īpašības un savstarpējā struktūra, dod iespēju pielāgot filtru pie daļiņām, kuras nepieciešams filtrēt. Nanodiegu materiāliem piemīt augsta filtrēšanas efektivitāte, to virsmas laukuma un tilpuma attiecības dēļ. Tiem piemīt arī augsta adhēzija starp filtru un daļiņām. Nanodiegu filtrus ir iespējams elektrostatiski uzlādēt, ietekmējot to filtrēšanas īpašības.
Sensori
Iepriekš minētās īpašības ļauj izmantot nanodiegus kā sensorus, kurus ir iespējams izgatavot mazos mērogos ar labu jūtīgumu uz apkārtējo vidi. Tie dod iespēju detektēt gāzes un citas substances nelielās koncentrācijās.
Apģērbs
Nanodiegus var izmantot aizsargapģērbu izgatavošanā. Tie nodrošina elpojošu slāni, kas vienlaicīgi spēj veikt filtrēšanas funkcijas, aizsargājot lietotāju no dažādiem kaitīgiem aerosoliem.
Viestura iela (Jelgava)
Viestura iela ir Jelgavas iela, kas sākas krustojumā ar Dobeles ielu un beidzas krustojumā ar Kazarmes ielu, turpinoties kā Kārļa iela.
Ielu savienojumi
Viestura iela ir savienota ar šādām ielām:
Vēsture
Iela senākajās Jelgavas kartēs atrodama ar nosaukumu Jaunā iela (de). 1924. gada augustā to apvienoja ar Aleksandra ielu, izveidojot Viestura ielu. Pēc Otrā Pasaules kara agrāko Aleksandra ielu pārveidoja par gājēju ielu, bet Viestura ielu pagarināja līdz Kārļa ielai.
Kindžiro Šimidzu
Kindžiro Šimidzu (ja) bija japāņu futbolists, bijis Japānas futbola izlases dalībnieks.
Nacionālā izlase
!Kopā||1||0
Fences
Fences ir 2016. gada ASV drāma. Filmas režisors ir Denzels Vašingtons, scenārija autors ir Ogasts Vilsons, kas scenāriju balstījis uz savu Pulicera balvu ieguvušo tāda paša nosaukuma lugu (Vilsons nomira 2005. gadā, bet scenāriju pabeidza pirms savas nāves). Filmā galvenās lomas atveido Denzels Vašingtons, Vaiola Deivisa, Stīvens Hendersons, Džovans Adepo, Rasells Hornsbijs, Maikelti Viljmsons un Sanja Sidneja.
Filmas filmēšanas process sākās Pitsburgā un ilga līdz 2016. gada jūnija vidum. Fences pirmizrāde ASV norisinājās, un tā saņēma daudz pozitīvas atsauksmes. Filmu kā vienu no desmit labākajām 2016. gada filmām izvēlējās Amerikas Kinoinstitūts, papildus tam filma ir saņēmusi vairākas nominācijas un apbalvojumus, tostarp četras nominācijas 89. Kinoakadēmijas balvai: "Labākā filma", "Labākais aktieris galvenajā lomā", "Labākā aktrise otrā plāna lomā" un "Labākais adaptētais scenārijs" (balvu saņēma Vaiola Deivisa). Tāpat filmu izvirzīja divām Zelta globusa balvām nominācijās "Labākais aktieris" un "Labākā aktrise otrā plāna lomā" (balvu saņēma Vaiola Deivisa).
Psycho-Pass
Psycho-Pass (ja, Saiko Pasu, saukts arī "Psihopāta pase") ir 2012. gada japāņu zinātniskās fantastikas anime seriāls, kuru veidojusi kompānija Production I.G. Seriālu ir režisējuši Naojoši Shiotani un Katsujuki Motohiro. Scenārija autors ir Gens Urobuči. Anime veidotāji ir iedvesmojušies no vairākām rietumu pasaules filmām, tai skaitā "Losandželosa konfidenciāli", "Īpašais ziņojums", "Gataka" un "Pa asmeni skrejošais".
Seriāla pirmā sezona saņēma pozitīvus kritiķu novērtējumus, savukārt otrā — pārsvarā negatīvus. 2015. gadā tika izdota anime filma Psycho-Pass: The Movie.
Sižets
Anime seriāls stāsta par tuvu nākotni, kurā ir izstrādāta tehnoloģija, kas ir spējīga, izmantojot novērošanas kameras un īpašus sensorus, ar lielu precizitāti paredzēt iespējama nozieguma varbūtību. Galvenā varone Akane Tsunemori ir policiste, kuras uzdevums ir novērst noziegumus, pirms tie ir notikuši.
Muhammeds bin Selmāns
Muhammeds bin Selmāns Āl Saūds (ar, Muḥammad bin Salmān ʾĀl Su‘ūd, dzimis ) ir Saūda Arābijas kroņprincis un premjerministrs. No 2015. līdz 2022. gadam bija Saūda Arābijas aizsardzības ministrs. De facto viņš tiek uzskatīts par Saūdas Arābijas valsts vadītāju. Muhammeds bin Selmāns ir pašreizējā Saūda Arābijas monarha Selmāna Āl Saūda septītais dēls. Žurnāls Forbes 2018. gadā Muhammedu bin Selmānu nosauca par astoto ietekmīgāko cilvēku pasaulē. Viņa bagātība tiek lēsta 25 miljardu ASV dolāru apmērā, kas padara viņu par vienu no pasaules bagātākajiem cilvēkiem.
26. Ekrāna aktieru ģildes balva
26. Ekrāna aktieru ģildes balvas pasniegšanas ceremonija norisinājās Losandželosas Shrine Auditorium. Ceremoniju demonstrēja tiešraidē kanālos TNT un TBS. Balvas nominanti tika izziņoti.
tika paziņots, ka 2019. gada Ekrāna aktieru ģildes balvu par mūža ieguldījumu saņems Roberts De Niro.
Teniss 1896. gada vasaras olimpiskajās spēlēs — vīriešu dubultspēles
Sacensības tika aizvadītas no 8. līdz 11. aprīlim. 8. aprīlī tika aizvadīti ceturdaļfināli, 8. aprīlī — pusfināli un 11. aprīlī notika fināls. Dubultspēļu sacensības norisinājās Atēnu lauka tenisa klubā un Neo Falirona velodromā. Dubultspēlēs startēja 6 tenisistu komandas no 4 valstīm, kaut gan faktiski sacensībās startēja tikai 5 tenisistu komandas. Šī bija vienīgā disciplīna 1896. gada vasaras olimpiskajās spēlēs, kur komanda varēja sastāvēt no dažādu valstu pārstāvjiem.
Visas olimpiskās medaļas ieguva Jauktās komandas pārstāvji. Zelta medaļu izcīnīja Džons Bolands un Frīdrihs Trauns, sudraba medaļu ieguva Dionisijs Kasdaglis un Demetrijs Petrokokins, bet bronzas medaļu izcīnīja Edvīns Fleks un Džordžs Stjuarts Robertsons.
Dubultspēļu komanda Dionisijs Kasdaglis un Demetrijs Petrokokins Starptautiskās Olimpiskās komitejas rezultātu datubāzē tiek pieskaitīta pie Jauktās komandas. Kasdaglis vienspēlēs SOK datubāzē ir norādīts kā Grieķijas pārstāvis. Viņš dažādos avotos tiek minēts kā, iespējams, ēģiptietis vai kā brits, jo kādu laiku ir dzīvojis gan Lielbritānijā, gan Ēģiptes pilsētā Aleksandrijā. Petrokokins SOK datubāzē netiek identificēts ar nevienu valsti; tomēr vairāki avoti norāda, ka Petrokokins ir grieķis.
Valstis
Iekavās norādīts dubultspēļu komandu skaits (katrā komandā ir 2 spēlētāji) no attiecīgās valsts.
Vladimirs Gitiss
Vladimirs Gitiss (, 1881 — 1938) bija krievu un padomju militārais darbinieks, Krievijas PFSR Rietumu frontes pavēlnieks cīņās pret Latvijas armiju Latgales atbrīvošanas cīņu laikā.
Dzīvesgājums
Dzimis 1881. gada 24. jūnijā Pēterburgā. 1902. gadā beidza karaskolu. Piedalījās Pirmajā Pasaules karā, 1915. gadā apbalvots ar Svētā Jura 4. šķiras krustu. 1917. gadā bija 148. Kaspijas kājnieku pulka komandieris pulkveža pakāpē.
Pēc Oktobra revolūcijas 1918. gadā iestājās Sarkanajā armijā, komandēja Ziemeļu frontes 6. armiju (11.09.-22.11.1918.), Dienvidu frontes 8. armiju (01.12.-23.12.1918.). 1919. gada 22. jūlijā viņu iecēla par Rietumu frontes komandieri, vadīja kaujas pret Polijas, Igaunijas un Latvijas armijām līdz 1920. gada 20. aprīlim. Pēc tam Kaukāza frontes komandieris (15.05.1920. - 29.05.1921.).
Pēc Krievijas pilsoņu kara beigām bija Aizvolgas un Petrogradas kara apgabalu komandieris, no 1921. gada KPFSR Revolucionārās kara padomes loceklis. No 1926. gada Sarkanās armijas apgādes priekšnieka vietnieks, no 1930. gada Tirdzniecības tautas komisariāta pilnvarotais kara un jūras lietās.
1937. gada 28. novembrī viņu apcietināja un notiesāja par dalību kontrrevolūcionārā militārā organizācijā un spiegošanā. Nāvessodu izpildīja 1938. gada 22. augustā Komunarkas masu kapos pie Maskavas.
Dragon Ball Z
Dragon Ball Z (ja, Doragon Bōru Zetto) ir japāņu anime sērija, kuru veidoja animācijas studija Toei Animation. Tā ir daļa no Dragon Ball franšīzes. Dragon Ball Z japāņu televīzijas kanālā Fuji TV tika rādīts no līdz. Kopā tika izlaistas 291 sērija. Anime ir par Goku, kas kopā ar partneriem, aizsargā Zemi no dažādiem kosmosa ļaundariem, nedabiski spēcīgiem androīdiem un citiem radījumiem. Balstoties uz šo anime, ir izveidotas arī videospēles.
Pēc Dragon Ball Z sekoja nākamā šīs franšīzes sērija Dragon Ball GT.
Viskaļu iela
Viskaļu iela var būt:
Nokia 2310
Nokia 2310 ir lēts GSM mobilais telefons, kuru ražoja Nokia. Tas bija paredzēts jaunattīstības valstīm. Tā ražošana tika uzsākta 2006. gadā, telefons kļuva populārs starp bērniem un jauniešiem, jo bieži tas tika dots līdzi bez maksas, nopērkot attiecīga priekšapmaksas operatora sākuma komplektu.
Čiulis
Čiulis (ltg, lv ) ir Latvijas nelatgaliešu novadu jeb Čiulejas (Čyuleja) iedzīvotāja apzīmējums latgaliešu valodā. Par čiuļiem sākotnēji saukti tikai latgaliešiem kaimiņos dzīvojošie luterticīgie vidzemnieki, bet vēlāk šī vārda nozīme paplašinājās un to sāka attiecināt arī uz kurzemniekiem, zemgaliešiem un rīdziniekiem.
Cilme
Vārds „čiulis” varētu būt cēlies no vārda „kūlis”, kas Latgalē ap Vārkavu saukts par „čiuļu”, vai vārda „ķūlis” ar nozīmēm „maza dzīvnieciņa gurns”, „cilvēka roka”, „garens koks, pret ko atspiesties”, „vīriešu bikšu priekšpuses šķēlums”, „sieviešu lindraku kabata” vai „lēnīgs, bailīgs cilvēks”. Vēl, iespējams, ka „čiulis” ir polonisms un aizgūts no Latgales poļu valodas vārda „ciul”, ar ko apzīmēja nepieklājīgu un nepatīkamu vīrieti vai nekulturālu cilvēku.
Hugo balva
Hugo balva (en) ir ikgadēja literārā balva par labākajiem iepriekšējā gada zinātniskās fantastikas vai fantāzijas darbiem un sasniegumiem, ko piešķir Pasaules zinātniskās fantastikas konventā (Worldcon). Hugo balva tiek uzskatīta par zinātniskās fantastikas galveno balvu.
Balvu administrē Pasaules zinātniskās fantastikas biedrība. Tā ir nosaukta Hugo Gernsbeka, novatoriskā zinātniskās fantastikas žurnāla Amazing Stories dibinātāja vārdā. Hugo balvas pirmo reizi tika pasniegtas 1953. gadā 11. Pasaules zinātniskās fantastikas konventā Filadelfijā, un tās tiek piešķirtas katru gadu kopš 1955. gada.
Balvas vēsture
Sākotnēji balvas tika piešķirtas septiņās kategorijās. Šīs kategorijas gadu gaitā ir mainījušās, un pašlaik balva tiek piešķirta septiņpadsmit literāru un dramaturģijas darbu kategorijās. Iepriekšējā un pašreizējā gada Pasaules zinātniskās fantastikas konventa dalībnieki var nominēt līdz pieciem darbiem katrā kategorijā. Pieci labākie darbi katrā kategorijā tiek iekļauti galīgajā balsojumā, par kuru balso pašreizējie konventa dalībnieki. Uzvarētāji saņem balvu — statueti, kas attēlo uz pamatnes izvietotu, stilizētu raķeti. Balvas dizains katru gadu mainās, lai gan pati raķete ir standartizēta kopš 1984. gada. Hugo balvas tiek uzskatītas par galveno balvu zinātniskās fantastikas žanrā. Hugo balvu oficiālais logotips tiek ievietots uz uzvarētāju grāmatu vāka.
2021. gada balvas tika pasniegtas 79. Pasaules zinātniskās fantastikas konventā Discon III Vašingtonā, 2021. gada 18. decembrī. 2022. gada balvas tiks pasniegtas 80. Pasaules zinātniskās fantastikas konventā Chicon 8, Čikāgā, 2022. gada 4. septembrī.
Ķerra
Ķerra (Aythya marila) ir vidēji liela pīļu dzimtas (Anatidae) nirējpīle, kas sastopama Eiropā, Āzijā un Ziemeļamerikā, ligzdojot areāla pašos ziemeļos (arktiskajā un subarktiskajā joslā), bet ziemojot dienvidos, Āzijā sasniedzot Indiju, bet Ziemeļamerikā Meksiku.
Izplatība
Ķerrai ir cirkumpolāra izplatība, kuras ligzdošanas areāls aptver ziemeļu puslodes arktisko un subarktisko joslu: Eiropas, Sibīrijas un Ziemeļamerikas pašus ziemeļus. Eirāzijā ķerra ligzdo Islandē, Skandināvijā, Baltijas jūras ziemeļu krastus ieskaitot, un Krievijas Ziemeļu Ledus okeāna krastos. Ziemeļamerikā ķerra ligzdo Ņūfaundlendā un Labradorā, Hudzona līča un Vinipega ezera krastos, Jukonas, Manitobas un Saskačevanas ziemeļos.
Eiropas populācijas ziemo Rietumeiropā (Britu salās, Norvēģijas rietumkrastos, Zviedrijas dienvidos, jūras krastā no Britu salām līdz Polijai, visu Dānijas teritoriju ieskaitot, arī Alpus), Melnās un Kaspijas jūras piekrastēs, mazākā skaitā arī Centrāleiropas ezeros, Vidusjūras reģiona austrumu daļā (Adrijas jūras krastos) un Turcijā. Āzijas populācijas ziemo Indijā, Japānā, Korejā un Ķīnā, toties Ziemeļamerikas populācijas ziemo Klusā okeāna krastā, sākot ar Britu Kolumbiju un beidzot ar Kalifornijas pussalu, bet Atlantijas okeāna krastā no Jaunskotijas un Ņūbransvikas līdz Floridai, kā arī Lielo ezeru un Meksikas līča krastos. Aleutu salās ķerra sastopama visu gadu.
Izskats
Ķerra ir vidēji liela pīle. Tās ķermeņa garums ir 39—56 cm, spārnu izplētums 72—84 cm, svars tēviņam 850—1372 g, mātītei 700—1312 g. Tēviņš ir nedaudz lielāks nekā mātīte, arī tā galva ir apaļāka, knābis gaiši zils ar melnu galu. Apspalvojums uz galvas ir tumši zaļš ar metālisku spīdumu, kakls, krūtis un aste ir melnas, mugura gaiši pelēka, vēders un sāni balti, arī uz spārniem ir balta josla.
Līdzīgas sugas
Ķerrai ļoti līdzīga ir mazā ķerra (Aythya affinis), un abas sugas dabā ir ļoti grūti atšķiramas. Salīdzinoši ķerras galva ir apaļāka, bet mazajai ķerrai uz pakauša ir puns. Mazajai ķerrai baltā josla uz spārniem ir tikai uz pusspārna, melnais knābja gals pavisam neliels, kā arī augumā tā ir mazāka. Tēviņam galva bieži ar violetu spīdumu. Mātītes un īpaši jaunos putnus var sajaukt arī ar cekulpīli (Aythya fuligula).
Uzvedība un barība
Ķerra galvenokārt uzturas lielu ezeru, dīķu un jūras līču krastos. Ziemas periodā tā mājo jūras krastā. Līdzko mātīte sāk perēt, tēviņš to atstāj vienu un dodas uz lieliem, sekliem ezeriem, kas bagāti ar barības resursiem. Dzīvojot plašajās ūdenstilpēs, tēviņam nomainās apspalvojums. Ķerras ārpus vairošanās sezonas veido lielus barus, kuros var būt līdz 1000 īpatņiem.
Lorāns Simāns
Lorāns Franko Simāns (fr, dzimis ) ir Beļģijas futbola treneris un bijušais futbolists, spēlēja aizsarga pozīcijā, bijis Beļģijas futbola izlases dalībnieks. Kopš 2021. gada Simāns ir MLS kluba CF Montréal trenera asistents.
Ķerra
Uzvedība un barība
Lai barotos, ķerra ienirst zem ūdens, satver vai noķer barību, bet to apēd, iznirstot no ūdens. Ķerra ir visēdāja un barojas ar gliemenēm, gliemežiem, vēžveidīgajiem, ūdens kukaiņiem, sēklām un ūdensaugiem, ēšanai izmantojot gan lapas, gan saknes, gan augu stumbrus. Iecienīti augi ir grīšļi, mieturaļģes un jūraszāles. Ķerra var ienirt 6 metru dziļumā un palikt zem ūdens līdz vienai minūtei.
Lorāns Simāns
Savas karjeras laikā pārstāvējis Beļģijas komandas Charleroi, Club Brugge, Kortrijk un Standard Liège, Kanādas komandas Montréal Impact un Toronto FC, ASV komandu Los Angeles FC un Francijas komandu Dijon.
Ķerra
Uzvedība un barība
Vecākā zināma ķerra sasniegusi 20 gadu un 5 mēnešu vecumu.
Lorāns Simāns
Beļģijas futbola izlases sastāvā debitējis 2010. gadā. Piedalījies 2014. gada FIFA Pasaules kausā, 2016. gada Eiropas čempionātā un 2008. gada vasaras olimpiskajās spēlēs.
Ķerra
Ligzdošana
Ķerra ligzdo tundrā, ka arī mežu zonā. Ligzdošanai tā izvēlas lielas ūdenstilpes ar nelielām saliņām. Dzimumbriedumu ķerra sasniedz 2 gadu vecumā, tomēr reizēm tā sāk ligzdot gada vecumā. Ķerras veido monogāmus pārus, tomēr perē un par mazuļiem rūpējas tikai mātīte. Līdzko olas ir izdētas, tēviņš pamet ligzdošanas vietu. Ligzdošana parasti notiek lielās kolonijās, tuvu krasta līnijai vai arī uz salām un nelielām, sanestu augu saliņām.
Lorāns Simāns
Sasniegumi
Standard Liège
Ķerra
Ligzdošana
Ligzda ir kausa formas padziļinājums zemē, tā tiek izklāta ar sausu zāli un biezu dūnu kārtu. Tās mātīte izplūc sev no krūtīm. Ja mātīte ir vāja, nepietiekami paēdusi, tā dūnu vietā plūc mazas spalviņas. Mātīte izvēlas sausu, labi apslēptu vietu, kuru nevar apdraudēt pēkšņa ūdens līmeņa pacelšanās. Dējumā ir 5—13 brūnganzaļas olas, kuras perē tikai mātīte. Reizēm dējums ir ļoti liels, bet tad, visticamākais, papildu olas ligzdā iedējušas citas mātītes vai pat citu sugu pīles. Inkubācijas periods ilgst 24—28 dienas. Uzreiz pēc izšķilšanās, apžūstot to dūnām, mazuļi pamet ligzdu un paši sāk baroties. Jaunie putni lidot sāk 35—45 dienu vecumā.
Viskaļu iela (Rīga)
Viskaļu iela ir iela Rīgā, Ziemeļu rajona Čiekurkalna apkaimē. Tā sākas krustojumā ar Čiekurkalna 1. līniju un Džutas ielu pie dzelzceļa līnijas Rīga—Lugaži un beidzas krustojumā ar Sprukstes ielu. Ielas garums ir 1295 metri.
Ķerra
Sistemātika
Ķerrai ir 2 pasugas:
In the Palace
Starptautiskais īsfilmu festivāls In the Palace ir viens no lielākajiem un prestižākajiem kinofestivāliem Bulgārijā, kurā tiek prezentētas dažāda stila un žanra īsfilmas, kuru garums nepārsniedz 27 minūtes. Pirmo reizi festivāls notika Velingradā 2003. gadā. Kad festivāls ieguva plašāku popularitāti, tā norises vieta 2015. gada decembrī tika mainīta uz Sofiju. Festivāls ir norisinājies arī Veliko Tarnovā, Varnā un Balčikā.
Viskaļu iela (Rīga)
Ielu savienojumi
Viskaļu iela krustojas ar:
In the Palace
Galvenais festivāla mērķis ir palīdzēt attīstīt mūsdienu kinomākslu Bulgārijā, Eiropā un pasaulē, veidot labvēlīgu vidi un platformu jaunajiem filmu veidotājiem un atklāt jaunus profesionāļus. Pati organizācija balstās uz jauniešu brīvprātīgo darbu no dažādām Eiropas valstīm.
Programma
Festivāla In the Palace organizatori ir SFF Fonds un kopienas centrs Veshtina sadarbībā un ar Sofijas pašvaldību, Bulgārijas Kultūras ministriju, Bulgārijas Nacionālo kinocentru, Valsts kultūras pili un Sofijas Universitāti St. Kliment Ohridski.
Festivāls ietver starptautisko konkursu, valsts līmena konkursu un studentu sacensības. Konkursā piedalās starptautiskas žūrijas un komitejas izvēlētas filmas. Festivālam ir balvu fonds, kas tiek piešķirts kategorijās fantastikas, dokumentālās, animācijas un eksperimentālās filmas.
Festivāla ietvaros tiek rīkotas apmācību programmas, semināri, lekcijas, meistarklases kinorežijā, apmācības par filmu projektiem un pēcproducēšanu, par īsfilmu un projektu sabiedrisko attiecību un tirgus menedžmentu.
Vēsture
Kad festivāls pirmo reizi 2003. gadā norisinājās Velingradā, tas sākotnēji bija paredzēts kā forums studentu filmu festivālam. Kopš festivāla otrā norises gada tas notiek Balčikā, kas atrodas Melnās jūras ziemeļu piekrastē Bulgārijā. Festivāla norises vieta ir arhitektūras komplekss The Palace, kādreizējā Lielbritānijas princeses un Rumānijas karaļa Ferdinanda I sievas, karalienes-konsortes Marijas no Edinburgas (1875—1938) dzīves vieta. Vēlākos gados festivāls ir norisinājies ne tikai Balčikā, bet arī Sofijā, Veliko Tarnovā un Varnā. 14. festivāls In the Palace notika četrās dažādās pilsētās — Sofijā (2016. gada decembrī), Veliko Tarnovā (2017. gada aprīlī—maijā), Varnā (2017. gada maijā—jūnijā) un Balčikā (2017. gada jūnijā—jūlijā).
Boycott, Divestment and Sanctions
Boycott, Divestment and Sanctions, arī BDS un BDS kustība ir vispasaules kustība ar mērķi izdarīt nevardarbīgu spiedienu uz Izraēlu, līdz tā pakļaujas kustības izvirzītajiem nosacījumiem: pārtrauc Palestīnas okupāciju, atzīst Izraēlā (ārpus okupētajām teritorijām) dzīvojošo arābu-palestīniešu pamattiesības un nodrošina viņu vienlīdzību ar citiem iedzīvotājiem, kā arī ciena, aizsargā un atbalsta palestīniešu bēgļu tiesības atgriezties savās mājās un īpašumos saskaņā ar ANO rezolūciju 194. Viņi paši sevi definē kā "iekļaujošu, antirasistisku cilvēktiesību kustību, kas ir principiāli pret visa veida diskrimināciju, tai skaitā pret antisemītismu un islāmfobiju".
BDS koordinators un organizētājs ir Palestīniešu BDS Nacionālā komiteja jeb BNC. Kampaņa sākās pēc 170 palestīniešu nevalstisko organizāciju iniciatīvas, lai atbalstītu Palestīnu, izmantojot Izraēlas boikotēšanu, investīciju atsaukšanu un sankcijas pret to. Kampaņa "boikotu" skaidro kā atbalsta pārtraukšanu Izraēlai, Izraēlas uzņēmumiem un starptautiskiem uzņēmumiem, kas iesaistīti cilvēktiesību pārkāpumos Palestīnā. "Investīciju atsaukšana" tiek skaidrota kā neinvestēšana un investīciju atsaukšana no Izraēlas uzņēmumiem un Palestīnas cilvēktiesību pārkāpumos iesaistītiem uzņēmumiem. Un "sankcijas" tiek skaidrotas kā reģionālas kustības, lai panāktu starptautiska spiediena izdarīšanu valstiskā līmenī pret Izraēlu. BDS arī atsaucas uz anti-aparteīda kustību Dienvidāfrikā, kas bija vērsta pret tur pastāvošo aparteīda režīmu.
Ezermalas iela
Ezermalas iela var būt:
Fall Gelb
Fall Gelb ("Dzeltenais gadījums") bija Vācijas plāns karam Beļģijā un Nīderlandē. Pirmā projekta izstrāde tika radīta 1937. gada beigās. Sākotnējais vācu uzbrukuma plāns paredzēja limitētu iebrukumu Beļģijā un Nīderlandē, lai nodrošinātu Rūras industriālā apgabala drošību, un dotu vācu aviācijai piekrastes bāzes uzlidojumiem Lielbritānijai. Militārajai situācijai mainoties, plāns tika pārveidots par uzbrukuma plānu.
Pēc Polijas kampaņas vācu armijas vadība sākotnēji bija skeptiska par drīzu uzbrukumu. 1939. gada 10. oktobrī Hitlers informēja armijas vadību par savu viedokli, ka Vācija spēs sakaut Franciju un ieņemt Beļģiju par spīti trūkumiem armijas nodrošinājumā ar ieročiem un munīciju. Dīvainā kara mēnešos to pārstrādāja par iebrukumu Francijā cauri Ardēniem Sedānas virzienā. Viens no iemesliem plāna izmaiņai bija arī tas, ka 1940. gada 10. janvārī vācu lidmašīna ar kara plāniem cieta avārijas nosēšanos Beļģijā.
Vācu uzbrukums sastāvēja no divām galvenajām operācijām. Galvenajiem vācu spēkiem, ko veidoja tanku divīzijas, vajadzēja pārsteidzoši izlauzties cauri vāji aizsargātajiem Ardēniem un sasniegt Lamanša šaurumu, lai nogrieztu un aplenktu sabiedroto armiju galvenās vienības, kas steidzās palīgā neitrālajām Nīderlandei un Beļģijai, kurās iebruka vācu mazākie spēki.
Misao Tamai
Misao Tamai (ja; dzimis, miris ) bija japāņu futbolists, bijis Japānas futbola izlases dalībnieks.
Nacionālā izlase
!Kopā||2||1
Oreljēns Čuamenī
Oreljēns Džanī Čuamenī (fr, dzimis ) ir Francijas futbolists, spēlē pussarga pozīcijā, pārstāv Francijas futbola izlasi. Kopš 2022. gada Čuamenī pārstāv Spānijas La Liga komandu Real Madrid.
Iepriekš spēlējis Francijas futbola 1. līgas komandās Bordeaux un Monaco.
Francijas futbola izlases sastāvā debitējis 2021. gadā.
Sasniegumi
Real Madrid
Francija
Progresa indikators
Progresa indikators ir grafiskās lietotāja saskarnes komponente, kuru izmanto, lai attēlotu ilgstošas datora darbības, kā, piemēram, lejupielādes, failu kopēšanas vai instalācijas, virzību. Dažkārt grafisko attēlojumu papildina progresa informācija tekstuālā formā, norādot to procentos.
Nedaudz vēlāk pārādījies ir nenoteiktais progresa indikators, kuru izmanto situācijās, kur uzdevums apjoms ir nezināms vai uzdevuma progress nav nosakām veidā, ko varētu izteikt procentuālā formā. Šis indikators izmanto kustību vai cita veida attēlojumu, lai norādītu, ka notiek virzība. Šie indikatori var būt arī citādākā formā.
Elpa (grupa)
Elpa bija latviešu rokgrupa no Daugavpils, kas pastāvēja no 1983. līdz 1995. gadam.
Vēsture
Rokgrupa „Elpa” (jeb padomju kultūras terminoloģijā "vokāli instrumentālais ansamblis") izveidota Daugavpilī 1983. gadā, tās sākotnējais sastāvs: Valdis Rundzāns — bass, Jānis Logins — taustiņi, balss, Anita Purene — balss, Valērijs Ņikitins — ģitāra, Arkādijs Ērenburgs — bungas. Grupas nosaukums radies Ojāra Vācieša tāda paša nosaukuma dzejoļu krājuma ietekmē. Jau 1983. gadā grupas sastāvs krietni mainās, tagad tajā ietilpst Arturs Pribilovs — ģitāra, Aivars Jansons — ģitāra, Vladimirs Suvalovs — taustiņi, Ivars Caune — taustiņi, balss, Andrejs Proščenko — bungas un Sandra Spāģe — balss.
1985. gadā grupa uzvarēja tolaik obligātajā zonālajā pašdarbības ansambļu skatē, kas deva tiesības koncertēt plašākai publikai, kā arī guva labus panākumus republikas skatē ar savu progresīvo un laikmetīgo skanējumu. 1985. gada sākumā par grupas oficiālo saimnieku kļuva Daugavpils rajona kultūras nams "Vārpa".
Klāss Vāvere par grupu raksta: "Grupa no Daugavpils — savrupnieki gan ģeogrāfiskā, gan muzikālā ziņā. Sākotnēji visus vieno liela neapmierinātība ar tālaika latviešu rokmūziku un vēlēšanās radīt savu alternatīvu — maksimālisms, kas labi jūtams "Elpas" agrīnajā darbībā. Iepriekš mūziķi spēlējuši visdažādākajos stilos un žanros — no simfoniskās mūzikas līdz avangardam un džezam. Šis muzikālais kosmopolītisms rod atblāzmu arī "Elpas" repertuārā, sākotnēji pamatā saglabājot new wave vaibstus ar sarežģītiem ritmiem un harmonijam, izteikti intensīvu basa un bungu dunoņu."
1986. gadā "Mikrofona" aptaujā „Elpa” piedalījās ar dziesmām "Senā dziesma" (20. vieta) un "Ezers" (33. vieta) un tika atzīta par labākajiem debitantiem. Nākamajos gados dalība aptaujā ir neveiksmīga: 1987. gadā dziesma "Gan es tevi izauklēšu" palika 51. vietā, 1988. gadā dziesma "Jūdasa graši" ieņēma 31. vietu, 1990. gada rokaptaujā "Sekretāre" 37. vietu un "Spēks" 43. vietu, bet 1991. gada rokaptaujā "Gravitācija" 62. vietu.
Turpmākajos gados grupa spēlēja koncertus Latvijā, Krievijā, Baltkrievijā, Ukrainā un Lietuvā, uzstājās kopā ar grupām „Credo”, „Remix”, „Līvi”, „Jumprava”, „Odis”, „Sīpoli” un citām.
1987. gadā grupa Latvijas Radio studijā ierakstīja ciklu „Daugavas valoda”. Tapa dziesmas "Kad būsi piedzimis", "Āderes", "Gan es tevi izauklēšu" un citas ar Arvīda Skalbes un citu autoru tekstiem.
1990. gadā pēc grupas iniciatīvas tika izveidota radošā studija, kurā iecerēts apvienot Daugavpils rajona rokgrupas un nodrošināt tām materiāli tehnisko bāzi, tajā iesaistījās gan "Elpa", gan grupas "Stikli", "Formula" un "Fatum".
1993. gadā studijā "Elpa Studio" Daugavpilī ierakstīts J. Logina dziesmu albums ar Leonīda Breikša vārdiem "Ticība", kas nāk klajā 1994. gadā. Ierakstā piedalījušies: Jānis Logins — vokāls, taustiņinstrumenti, mūzikas autors, Valdis Rundzāns — basģitāra, skaņu režija, Ivars Caune — skaņu režija, Valērijs Ņikitins — ģitāra, kā arī Ruslans Margevičs — soprānsaksofons, klarnete, Ilona Kudiņa — flauta, vokālā grupa un Daugavpils Latviešu kultūras centra jauktais koris "Daugava" un Daugavpils rajona kultūras nama kameransamblis.
1995. gadā grupas darbību pārtrauca komponista, solista un taustiņinstrumentālista Jāņa Logina traģiskā nāve.
2008. gada sākumā izveidots jauns mūziķu sastāvs, grupa piedalās vairākos koncertos Latgalē, kā arī festivāla „Bildes” veterānu koncertā. Nāca klajā no jauna ierakstītas dziesmas "Spītā pacelties", "Labrīt" un "Izdzīvot".
2015. gadā grupa atsāka uzstāties jaunā sastāvā: Atis Ieviņš (vokāls), Valdis Rundzāns (basģitāra), Artūrs Pribilovs (ģitāra), Māris Elksnis (taustiņinstrumenti), Jurijs Čekušins (sitamie instrumenti).
Ogres vēsture
Ogres vēsture aptver laika posmu kopš šīs apdzīvotās vietas izveidošanās pie Ogres upes ietekas Daugavā līdz mūsdienām.
Senās Līvzemes sastāvā
Ogres apkaime ir bijusi apdzīvota jau pirms 3—5 tūkstošiem gadu; tas konstatēts pēc izrakumos atrastajiem akmens cirvjiem, keramikas lauskām u.c. priekšmetiem. Rakstiski Ogres apkaime pirmo reizi minēta Indriķa Livonijas hronikas 1206. gada līvu-vāciešu militārā konflikta aprakstā, kur pulcējušies lībiešu vadoņi, apspriežot kopējās kara gaitas. Domājams, ka pie Ogres upes (la) grīvas ir bijis viens no Daugavas lībiešu politiskajiem centriem, par ko liecina arheoloģisko izrakumu atradumi Ķentes kalnā. Otra senvēsturiska vieta ir Ogres Zilajos kalnos, kur arī senos laikos varētu būt atradusies lībiešu apmetne. Lībieši šajā apkaimē dzīvojuši jaukti ar latgaļiem.
Senākie iedzīvotāji
Par senāko apdzīvojumu vietām liecina divas senvēsturiskas vietas — Ķentes pilskalns, uz kura līdz 9. gadsimtam atradusies senču pils, kā arī Ogres Zilie kalni.
Ķentes pilskalns un apmetne ir ievērojamākais arheoloģijas piemineklis Ogres pilsētā. Šobrīd grantī pilnīgi noraktais kalns atradās pilsētas austrumu nomalē, teritorijā starp dzelzceļu un Ogres upi. Senvietai tautā saglabājušies vairāki nosaukumi — Vecā Rīga, Kanča kalns, Kamieļmugura. Senatnē kalna rietumu pusē bijis ezers. Visapkārt pilskalnam atradusies ap 2 ha liela apmetne. Par Ķentes kalnu saglabājies daudz nostāstu un teiku. Senākie iedzīvotāji te apmetušies jau 1.gt. p.m.ē., 5.—9. gadsimtā kalnā atradies pilskalns. Pilskalns piedzīvojis dramatiskas cīņas, trīs reizes tas ieņemts un nodedzināts. Pēdējo reizi iekarots 9. gadsimtā un pēc tam pamests uz visiem laikiem. Pilskalnā dzīvojuši gan balti, gan Baltijas somi, 5.—9. gadsimtā tas bijis nozīmīgs Daugavas lejteces centrs. No 1954. līdz 1958. gadam Ķentes kalnā notika plaši arheoloģiskie izrakumi A.Stubava vadībā, kuru laikā arheoloģiskais piemineklis tika pilnībā izpētīts. Pilskalns izveidots Zilokalnu augstākajā vietā, no divām pusēm nogāzes aprokot un nostāvinot. Spriežot pēc neizteiktā kultūras slāņa, šeit bijusi īslaicīga patvēruma vieta. Neliela viduslaiku kapsēta atradusies pie Ogres ietekas Daugavā. Pašlaik senvieta appludināta. Vēl vieni senkapi atradās pie Puigu mājām. Izrakumi šeit izdarīti 1954. gadā I.Cimermanes vadībā, izpētot 16.—17. gadsimta apbedījumus un atrodot arī agrāka perioda, 5.—6. gadsimta senlietas.
Daugavas krastā erozijas rezultātā pie Ciemupes atklājušās vairākas agrāk nezināmas senvietas. Pie "Čabu" mājām apmēram 600—800 m garā un 50—100 m platā joslā atradusies lībiešu ciema vieta. 1984. gadā tika veikti nelieli aizsardzības izrakumi A. Zariņa vadībā. Atrastās senlietas attiecināmas uz 11.—13. gadsimtu. Ciema rietumu daļā atrodas kapulauks, kas ievērojami postīts ar Pirmā pasaules kara ierakumiem un Daugavas krasta nobrukumiem. Apbedīšanas tradīcijas un senlietas liecina, ka te apglabāti ciemā dzīvojošie lībieši.
Vēlā dzelzs laikmeta lībiešu senkapi konstatēti arī pie pašas Ogres pilsētas robežas, bijušās Sprēstiņu muižas tuvumā. Spriežot pēc intensīvās apdzīvotības Ciemupes apkārtnē, šeit, teritorijā starp Lielvārdi un Ikšķili, vēlajā dzelzs laikmetā atradies lībiešu centrs
13. — 19. gadsimtā
13. gadsimta sākumā Ikšķiles līvu pilsnovads (la) piederēja bīskapa Alberta vasalim Konrādam no Meiendorpas. Pakāpeniski Daugavas līvus asimilēja letgaļi, un līdz pat 16. gadsimtam Ikšķiles pilsnovads ietilpa Rīgas arhibīskapijas „latvju galā". Livonijas kara laikā novads tika izpostīts un izlaupīts, pēc tam neilgu laiku bija Pārdaugavas hercogistes Cēsu vaivadijas sastāvā. Zviedru Vidzemes un Vidzemes guberņas laikā apvidus ietilpa Rīgas apriņķī.
1599. gada poļu revīzijās ir iezīmētas vairākas mājas pie Ogres upes ietekas Daugavā. Veidojoties administratīvajam iedalījumam, tagadējā Ogres pilsētas teritorija, ietilpa Ikšķiles pagastā. 1630. gadā karalis Gustavs II Ādolfs Ikšķiles muižu ar visām tai piederīgajām zemēm uzdāvināja Rīgas pilsētai.
Vasarnīcu kolonija
Stāvoklis būtiski mainījās pēc 1861. gada 12. septembra, kad tika atklāta Rīgas—Dinaburgas dzelzceļa līnija. Rīdzinieki steidzās izmantot dzelzceļu, lai dotos ekskursijās uz skaistākajām Latvijas vietām šajā virzienā, tādām kā Ogri, Koknesi un citām. Neilgi pēc dzelzceļa atklāšanas Ogres upes labajā krastā uzbūvēja pirmo koka dzīvojamo māju, kurai drīz sekoja vairākas nelielas līdzīgas uzbūves mājas. Rīgas—Dinaburgas dzelzceļa sabiedrība no Rīgas pilsētas noīrēja divas pūrvietas meža, lai ierīkotu celiņus, uzceltu restorānu un vairākus paviljonus. Jauno izpriecu vietu svinīgi atklāja 1862. gada maijā. Taču par Ogres dibināšanas gadu uzskata 1874. gadu, kad Rīgas pilsēta Ogres apkaimē sāka iznomāt privātpersonām pirmos gruntsgabalus vasarnīcu celšanai. Kopš 1875. gada Ogrē sākās intensīva vasarnīcu celtniecība; to skaits līdz Pirmajam pasaules karam sasniedza trīs simtus.
1884. gada rudenī nodibināja Ogres vasarnīcu koloniju (de). Pēc gada kolonijas biedru un Rīgas Pilsētas īpašumu pārvaldes sarunu rezultātā nolēma uz laiku atcelt pastāvošo nomas līgumu. Tā paša gada 7. maijā ar Ogres vasarnīcu īpašniekiem noslēdza individuālus nomas līgumus ar mantošanas tiesībām. Ogres vasarnīcu iedzīvotāji katru gadu maksāja nomas maksu, kā arī nelielu summu par ceļu, žogu un peldvietas uzturēšanu, sargiem par mājas uzraudzīšanu ziemas laikā un apriņķa policistam.
Iesākumā vasarnieki peldējās pie dzelzceļa tilta vai augšup pa upi. Pirmā peldētava Ogres upē ierīkota 1888. gadā par Ogres kolonijas vasarnieku līdzekļiem, izlaužot akmeņaino grunti un padziļinot peldvietu līdz nepieciešamajam dziļumam. Lai aizklātu skatu, peldvietā ūdenī ierīkoja žogu no pītām krūmu klūgām. Kolonijas biedri uzstādīja savas koka peldu būdas, kuras kolonijai nepiederošām personām izmantot varēja atļaut vienīgi paši kolonisti. 1898. gadā kolonija noslēdza nomas līgumu par peldētavas izmantošanu, lai varētu tās lietošanai un apsaimniekošanai izstrādāt un apstiprināt atbilstošus noteikumus. Ar katru gadu kolonijas iedzīvotāju skaits pieauga un tika celtas jaunas vasarnīcas.
1897. gadā Rīgas akcionārs Frīdrihs Zommers vasarnīcu rajona nomalē uzbūvēja dzirnavas. Sākotnēji dzirnavās pārstrādāja vilnu un mala miltus, bet 1900. gada oktobrī no makulatūras un lupatām sāka ražot kartonu (papi).
1905. gada revolūcija un Pirmais pasaules karš
Ogrei negāja secen 1905.—1907. gada soda ekspedīcijas, kad asiņaini izrēķinājās ar 1905. gada revolūcijas aktīvistiem. Nošauto revolucionāru vidū bija arī sociāldemokrāti Fricis Dzelzsgalvis, Artūrs Piegāzs un citi. Revolūcijas laikā Ogrē darbojās nelegāls sociāldemokrātu pulciņš, kas savā darbībā aptvēra arī Ikšķili, Turkalni un Tīnūžus.
1908. gadā Rīgas Telefonu sabiedrības publiskajam tīklam pievienoja Ogri.
Pirmā pasaules kara laikā Ogre no 1915. gada līdz 1917. gadam atradās tiešā frontes tuvumā, 1915. gadā krievu karaspēkam atkāpjoties Rīgas virzienā. Ogres salā bija ierakumi, artilērijas šāviņi gandrīz pilnīgi iznīcināja Ogres apbūvi. Pilsētas pastāvīgie iedzīvotāji bija aizklīduši bēgļu gaitās.
Latvijas Republikas sastāvā
Latvijas brīvības cīņu laikā no 1919. gada janvāra līdz maijam Ogre pārmaiņus bija Stučkas valdības, vēlāk K. Ulmaņa valdības pārvaldībā. Pēc kara beigām Ogrē atjaunojās saimnieciskā dzīve. 1920. gadā pilsētā bija ap 600 iedzīvotāju, un atšķirībā no pirmskara perioda līdztekus vasarnīcām tika celtas arī mājas pastāvīgai dzīvošanai. 1920. gadā Ogre ieguva miesta tiesības, t.i. savu pašvaldību, bet 1928. gada 25. februārī Ogrei tika piešķirtas pilsētas tiesības.
Pirmās Ogres pilsētas domes vēlēšanas notika 1928. gada 18. un 19. februārī, kurās no 1000 balsstiesīgajiem piedalījās 762 iedzīvotāji. Valdē ievēlēja 12 domniekus no trim sarakstiem: piecas vietas ieguva Apvienotais tirgotāju, vasarnīcu īpašnieku, darba inteliģences un rūpnieku grupas saraksts, četras vietas ieguva Apvienotā strādnieku, amatnieku un sīkražotāju grupa un trīs vietas Namsaimnieku, gruntsīpašnieku, tirgotāju, amatnieku un citu bezpartejisko pilsoņu saraksts.
1927. gadā Ogrei tika pievienota Mālkalne (vēlāk tur izveidojās Jaunogre). 1929. gadā pilsētai tika pievienota Grebsala jeb Jaunais parks un 1932. gadā, paplašinot pilsētas teritoriju R virzienā — Grīvas muižas rajons. Pilsētas statusa iegūšanas laikā (1928. gadā) Ogrē bija izveidojušies vairāki rūpnieciska rakstura uzņēmumi — to vidū J. Stārķa kokzāģētava Jaunogrē un Kalniņa kokzāģētava Pārogrē. No citiem uzņēmumiem minama E. Liepas papesfabrika, E. Zonnera ūdensdzirnavas Grebsalā un Ciņa cementa cauruļu un stabu lietuve Vecā parka rajonā. Šajā laikā Ogrē bija arī 26 dažādas pārtikas un rūpniecības preču tirgotavas, 4 apavu darbnīcas, 6 drēbnieku un 4 kalēju darbnīcas, 2 dārzniecības, 5 viesnīcas (pansijas), 2 restorāni, 2 tējnīcas; darbojās vairāk nekā 10 dažādas biedrības. Un tas viss pie nelielā iedzīvotāju skaita — 1300 pastāvīgo iedzīvotāju ziemā un apmēram 5000—10 000 iedzīvotāju vasarā. Ievērojamākie objekti pilsētā bija:
Visus šos gadus atpūtnieku piesaistīšanas jomā spēcīgs konkurents Ogrei bija Jūrmala, kas vēlāk Ogri tomēr izkonkurēja savas smilšainās pludmales un mazāko postījumu dēļ. 1930. gadā uz Ogres upes krasta ierīkoja laipas un lēktuves, kā arī aizsprostu ūdens dziļuma regulēšanai. Pilsēta ieveda arī speciālo peldu nodokli, ko maksāja katrs pierakstītais vasarnieks. 1930. gadā Ogrē dzīvoja jau 1300 iedzīvotāju. Ogres Zilajos kalnos ierīkoja ziemas sporta centru ar 1934. gada 7. janvārī atklāto tramplīnu (lēktuvi) ar tiesnešu un skatītāju tribīni. Līdz 1940. gadam starp līdzīgiem Latvijas kūrortiem (Sigulda, Saulkrasti) Ogre bija izvirzījusies vadošajā vietā pēc kūrorta apmeklētāju skaita. Taču šajā jomā tā stipri atpalika no Jūrmalas, kurai bija izdevīgāki satiksmes apstākļi ar Rīgu.
Okupāciju laikā
Pēc Latvijas okupācijas Ogrē notika krasas pārmaiņas. Tika nacionalizēti visi restorāni, viesnīcas, pansijas, sanatorijas, tirdzniecības uzņēmumi u.c. To vietā pēc PSRS parauga sāka veidot centralizētas padomju tirdzniecības, rūpniecības u.c. organizācijas. Uz laiku šos procesus pārtrauca Otrais pasaules karš. Kara laikā Ogres pilsēta cieta samērā maz. Saspridzināts tika dzelzceļa tilts, dzirnavas un daži rūpniecības uzņēmumi. Sarkanās armijas uzbrukuma laikā Vērmahta vienības Ogri atstāja 1944. gada 8.-9. oktobrī. Pēc kara sākās Ogres pilsētas "pārveidošana" atbilstoši padomju sabiedriskajai iekārtai. 1947. gadā Ogre kļuva par apriņķa centru, 1950. gadā Ogres apriņķi pārdēvēja par Ogres rajonu.
1960. gadu otrajā pusē Ogrē uzcēla trikotāžas kombinātu. Līdz ar to Ogre zaudēja kūrortpilsētas nozīmi, kļūdama par rūpniecības centru ar lielajam iedzīvotāju skaitam neatbilstošu, vāju infrastruktūru.
Rusisms
No senkrievu valodas visbiežāk līdz 13. gadsimtam Latvijas austrumu apdzīvojošo sentautu valodās jau aizgūti tādi ar reliģiju saistīti vārdi kā bagāts (senkrievu: богатыи), baznīca (божница), gads (год), gavēt (говеть), grēks (грех), nabags (нєбогъ), nedēļa (неделя), svētki (святки), ubags (убогъ), kā arī citi, piemēram, cilvēks (человѣкъ), domāt (думати), kalps (холпь), karogs (хоругы), lēca (ляца), nazis (ножь), oma (умъ), pagrabs (погробъ), strādāt (страдати), zābaks (забогъ). Ar senkrievu valodas starpniecību līdz šim laikam ienāca arī iepriekš no citām valodām aizgūti vai atvasināti vārdi, piemēram, stikls (senkrievu: стькло, kas no gotu 𐍃𐍄𐌹𐌺𐌻𐍃), soma (сума, kas galu galā no sengrieķu σάγμα vai latīņu sagma, sauma), svēts (святъ, kas no sengrieķu ἅγιος vai ἱερός) kāposti (капуста, kas no latīņu caputium un compos(i)ta), istaba (истьба, kas no latīņu stuba), grāmata (грамота, kas no sengrieķu γράμματα), zvans (звонъ, kas no sengrieķu ἦχος).
Madlienas vidusskola
Madlienas vidusskola ir vispārizglītojoša mācību iestāde Ogres novada Madlienā, kas dibināta 1972. gadā.
Vēsture
Madlienas vidusskola dibināta 1972. gadā, līdz ar jaunās skolas ēkas atklāšanu. Pirms tam, Madlienā darbojusies gan 7-gadīgā skola, gan vēlāk 8-gadīgā skola. 1973. gadā skolai uzbuvēta sporta zāle, bet gadu vēlāk arī stadions. 1978. gadā skolai klāt tiek piebūvēts arī baseins. 1989. gadā tiek uzbūvēta arī aktu zāle.
Plānots, ka ar 2025. gada 1. septembri Madlienas vidusskola būs viena no četrām izglītības iestādēm Ogres novadā, kur varēs apgūt vispārējo vidējo izglītību novadā.
Vārpu iela (Jelgava)
Vārpu iela ir Jelgavas iela, kas izveidojusies pēc pilsētas nocietinājumu nojaukšanas 19. gadsimta sākumā.
Otrā Pasaules kara laikā ielas apbūve netika iznīcināta, to veido galvenokārt pirmskara laikā celtas ēkas. Saglabājies senais ielas bruģējums. Ēkas Vārpu ielā 16, 18 un 20 ir vietējās nozīmes arhitektūras pieminekļi.
Ielu savienojumi
Vārpu iela ir savienota ar šādām ielām:
Vēsture
Iela izveidojās pēc pilsētas nocietinājumu nojaukšanas 19. gadsimta sākumā, tās sākotnējais nosaukums bija IV Valles iela (de), vēlāk Zāģētavu iela (Schneidemühlenstraße). Pirmā pasaules kara laikā to nosauca par II Vaļņu ielu (II Wallstraße).
1940. gada 27. martā to pārdēvēja par Vārpu ielu.
Eirodziesma 2012
Eirodziesma 2012 bija 57. starptautiskā Eirovīzijas dziesmu konkursa Latvijas nacionālā atlase, kuras fināls notika Ventspilī. Par Eirodziesmas uzvarētāju un Latvijas pārstāvi Eirovīzijā kļuva dziedātāja Anmary ar dziesmu Beautiful Song.
Priekšatlase
Dziesmas varēja iesniegt no līdz. Pasākuma organizētāji Latvijas Televīzija saņēma 71 dziesmu pieteikumus, taču divas dziesmas neatbilda izvirzītajām prasībām, tāpēc tās tika diskvalificētas. Starp pieteiktajām dziesmām piecas ir bijušas latviešu valodā. Pirmoreiz Eirodziesmas vēsturē visas 69 dziesmas tika publicētas internetā, konkursa mājaslapā (dziesmu autori un izpildītāji netika publicēti). Balsojuma laikā tās tika noklausītas 317 132 reizes, tika saņemtas 15 279 balsis. Tāpat balsojuma laikā tika diskvalificēta dziesma Atzīšanās, kas tika publicēta internetā iepriekš, ko aizliedz EBU Eirovīzijas noteikumi. No šīm 68 dziesmām pusfināliem tika izvirzītas 20 dziesmas. 17 dziesmas noteica īpaša mākslinieciskā padome septiņu cilvēku sastāvā, savukārt atlikušās trīs bija interneta balsojuma pirmās trīs vietas ieņēmušās dziesmas. Pirmo gadu izveidotās padomes sastāvā bija komponists, aranžētājs un producents Aivars Hermanis, dziedātāja un vokālā pedagoģe Jolanta Gulbe, dziedātājs, taustiņinstrumentālists un vijolnieks Zigfrīds Muktupāvels, režisore un producente Dace Pūce, horeogrāfe un pedagoģe Olga Žitluhina, modes dizainere Natālija Jansone, kā arī LTV Eirovīzijas darba grupa.
tika paziņotas 20 pusfināliem kvalificējušās dziesmas, kā arī to autori. dziesmu izpildītāji tās izpildīja mākslinieciskajai padomei, kurai bija tiesības arī izpildītāju noraidīt. tika paziņoti arī dziesmu izpildītāji un dziesmu sadalījums pusfinālos.
Atlases sistēma
Katrā pusfinālā piedalījās 10 dziesmas. Otro reizi Eirodziesmas vēsturē pēc 2009. gada Eirodziesmas pusfinālos mākslinieki uzstājās tiešraidē. No katra pusfināla finālam kvalificējās piecas dziesmas žūrijas un skatītāju kopējā balsojuma rezultātā. Gan skatītāju, gan žūrijas balsojumā visi mākslinieki saņēma punktus no 1 līdz 12 (1. vieta saņēma 12 punktus, 2. — 10 punktus, 3. — 8 punktus, 4. — 7 punktus utt.). Ja divām vai vairākām dziesmām bija vienāds punktu skaits, tad augstāku vietu ieņēma tā dziesma, kas ieņēma augstāku vietu skatītāju balsojumā.
Fināls norisinājās 18. februārī Ventspils teātra namā "Jūras vārti" divās kārtās. Pirmajā kārtā piedalījās 10 dziesmas, par kurām balsoja skatītāji un vērtēja žūrija attiecībā 50/50. Trīs visvairāk balsis ieguvušās dziesmas piedalījās otrajā kārtā jeb superfinālā, arī šajā kārtā vietu sadalījumu noteica skatītāju un žūrijas balsojums attiecībā 50/50.
Dziesmas
Katrs mūzikas autors Eirodziesmas atlasei varēja iesniegt ne vairāk kā divas dziesmas.
Īsi pirms fināla A. Ābelīte paziņoja, ka sakarā ar referendumu par grozījumiem Satversmē, savu dziesmu izpildīs latviešu valodā — Pēdējais vārds. Dziesmas teksta autors ir Guntars Račs, savukārt mūzikas autors — A. Ābelīte.
E. Zagorska savā priekšnesumā pusfinālā bija iekļāvusi ugunsšovu. Pirms fināla izraisījās diskusijas par šāda veida priekšnesuma drošumu. Ventspils pašvaldība paziņoja, ka E. Zagorskai ticis aizliegts Eirodziesmas priekšnesumā iekļaut ugunsšovu.
Pusfināliem kvalificējušās dziesmas
Tabulā uzskaitītas visas Eirodziesmas pusfināliem kvalificējušās dziesmas.
Pirmais pusfināls
Pirmais pusfināls notika. No šī pusfināla finālam kvalificējās dziesmas I Want You Back, Celebration, We Can Change The World, My World un Disco Superfly.
"Eirodziesma 2012" pirmais pusfināls tika pārraidīts LTV1. Pārraide sākās plkst. 21.20. Pusfinālu tiešraidē televīzijā kopumā noskatījās 9,4% jeb 192 500 iedzīvotāji.
Otrais pusfināls
Otrais pusfināls notika. No šī pusfināla finālam kvalificējās dziesmas Beautiful Song, She's a Queen, You Are a Star, Music Thief un Stars Are My Family.
"Eirodziesma 2012" otrais pusfināls tika pārraidīts LTV1. Pārraide sākās plkst. 21.20. Pusfinālu tiešraidē televīzijā kopumā noskatījās 10,2% jeb 210 000 iedzīvotāji.
Fināls
A. Ābelīte finālam kvalificējās ar dziesmu We Can Change the World, taču tajā viņš to izpildīja latviski (Pēdējais vārds).
Ventspils balsojums
Ventspils simpātija tika noteikta portālā ventspils.lv notikušajā balsojumā.
Latvija Eirovīzijā
2012. gada Eirovīzijas dziesmu konkurss notika Baku, Azerbaidžānā, 2012. gada 22., 24. un 26. maijā. Anmary piedalījās pirmajā konkursa pusfinālā. Tajā viņa guva 17 punktus, ieņemot 16. vietu un nekvalificējoties lielajam finālam.
Dzirnavas (šahs)
"Dzirnavas" ir tipiska kombinācija šaha spēlē, kurā kombināciju izdarošā puse pārmaiņus uzbrūk ar šahu un atklāto šahu, pie tam izdarot atklāto šahu parasti ņem vienu no pretinieka figūrām. Pēdējais atklātais šahs tiek izdarīts ar mērķi ņemt neaizsargātu vai vērtīgu figūru. Parasti kombinācija "dzirnavas" nodrošina uzbrūkošai pusei vismaz neizšķirtu ar gājienu atkārtošanos, bet gadījumā, kad ir iespējams iegūt izšķirošu materiālo pārsvaru, dod uzvaru. Bieži šī kombinācija ir saistīta ar dāmas upuri, kas palielina tās estētisko vērtību.
Piemērs
Klasiskais šīs kombinācijas piemērs ir partijas K. Torre — Em. Laskers (Maskava, 1925) nobeigums.
1. '''Lf6!! Dxh5 2. Txg7+ Kh8 3. Txf7+ Kg8 4. Tg7+ Kh8 5. Txb7+ Kg8 6. Tg7+ Kh8 7. Tg5+ Kh7 8. Txh5+''' un baltie uzvarēja.